rejauldu/bengali-wikipedia huggingface dataset:
তফসিল (বিশেষ্য পদ অর্থে জমির চৌহদ্দির বিবরণ; বিশেষ উদ্দেশ্যে প্রণীত তালিকা) হলো একটি নির্বাচন আয়োজনে যেসব কার্যক্রম গ্রহণ করা হয় তার সবকিছুর বিবরণের আইনি ঘোষণা ও প্রক্রিয়া। তফসিল ঘোষণার মাধ্যমে নির্বাচনের বৈধতা শুরু হয়।  তফসিলে কি কি থাকে তফসিলে নিম্নোক্ত বিষয়গুলো স্পষ্ট থাকে:   প্রার্থিতার জন্য মনোনয়নের কাগজ জমা দেয়ার শুরু ও শেষ সময়;  মনোনয়ন প্রত্যাহার করার সময়;  মনোনয়নের কাগজ নির্বাচন কমিশন যাছাই বাছাই করার সময়;  বাছাই প্রক্রিয়ায় যদি মনোনয়ন বাতিল হয়, তাহলে প্রার্থিতা প্রত্যাশী ব্যক্তি নির্বাচন কমিশনে আপিল করার সময়;  যারা প্রার্থী হিসেবে মনোনয়ন পাবেন তাদের তালিকা প্রকাশ ও কবে নাগাদ ছাপানো হবে তার সময় দেয়া থাকে;  নির্বাচনী প্রচারণা কবে থেকে শুরু হবে, আর কতদিন পর্যন্ত তা চলবে - সেটির উল্লেখ থাকে;  প্রার্থীর নির্বাচনী প্রতীক বরাদ্ধের সময়;  নির্বাচন কত তারিখ হবে;  কোন সময়ে ভোটগ্রহণ শুরু হবে;  কোন সময় পর্যন্ত চলবে;  ভোটের পর ভোট গণনা কীভাবে এবং কোথায় হবে; তাও পরিষ্কার উল্লেখ করা থাকে এতে।  এক কথায় নির্বাচনের পুরো প্রক্রিয়ার সমষ্টিই নির্বাচনের তফসিলে থাকে।  সিদ্ধান্ত গ্রহণকারী প্রধান নির্বাচন কমিশনার বা তার অধিনস্থ কর্মকর্তা প্রার্থীর মনোনয়নের বাতিল বা রাখার বিষয়ে সিদ্ধান্ত প্রদান করেন। অনেক ক্ষেত্রে বিভাগীয় কমিশনার, জেলা প্রশাসক ও উপজেলা নির্বাহী অফিসারগণ মনোনয়ন পত্র প্রদান, জমা ও যাছাই বাছাই করেন।  তারিখ বদল করা তফসিল ঘোষণার পর নির্বাচন কমিশনার ইচ্ছা করলে সংসদ মেয়াদ শেষ হওয়ার আগে ঐ ৯০ দিনের মধ্যে দেয়া নির্বাচনের তারিখ বদলাতে পারে।  বিভিন্ন দেশে তফসিল বাংলাদেশে তফসিলে যেসব কার্যক্রম দেয়া থাকে তা করার জন্য সবমিলিয়ে পুরো সময়কাল ৪৫ দিন হয়ে থাকে। ব্রিটেন তফসিলের সময়কাল হল সব মিলিয়ে ১৭ দিন। ভারতের সংবিধান অনুযায়ী, বিলুপ্ত হওয়া লোকসভা বা বিধানসভার সর্বশেষ অধিবেশন থেকে নতুন সরকার গঠনের মধ্যে সময়সীমা ছয় মাসের বেশি হতে পারবে না। এই সময়সীমার মধ্যেই নির্বাচন সম্পন্ন করতে হয়। পাকিস্তানে নির্বাচনী তফসিল ঘোষণা, বাছাই, প্রচারণায় সবমিলিয়ে ৫৪ দিন।  আরও দেখুন  নির্বাচন  নির্বাচনী ব্যবস্থা  নির্বাচনী জালিয়াতি  তথ্যসূত্র  বিষয়শ্রেণী:নির্বাচন বিষয়শ্রেণী:তুলনামূলক রাজনীতি বিষয়শ্রেণী:রাজনীতি বিষয়শ্রেণী:নির্বাচন কমিশন বিষয়শ্রেণী:ভোট তত্ত্ব বিষয়শ্রেণী:নির্বাচনবিদ্যা বিষয়শ্রেণী:সামাজিক নির্বাচন তত্ত্ব
চণ্ডীচরণ মুনশী অষ্টাদশ শতাব্দীতে আবির্ভূত ব্রিটিশ ভারতের একজন বাঙ্গালী লেখক, যিনি ১৮০৮ খ্রিস্টাব্দে পরলোক গমন করেন। তার জন্ম তারিখ সম্পর্কে কোনো তথ্য পাওয়া যায় নি তবে একটি সূত্রের অনুমান তার জন্ম ১৭৬০ খ্রিস্টাব্দে।সূত্রঃ হংসনারায়ণ ভট্টাচার্য্য সম্পাদিত বঙ্গ সাহিত্যাভিধান, ১৯৮৭, পৃষ্ঠা-৩২৭। তিনি ফোর্ট উইলিয়াম কলেজে বাঙালা ভাষার অন্যতম অধ্যাপক হিসাবে দায়িত্ব পালন করেছেন। তার রচিত তোতা ইতিহাস একটি উপাখ্যান যা বাঙালা গদ্য সাহিত্যের অন্যতম আদি নিদর্শন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৫৫।  ফোর্ট উইলিয়াম কলেজ স্থাপিত হয় ১৮০০ খ্রিস্টাব্দে। ১৮০১ খ্রিস্টাব্দে চালু হয় এ কলেজের বাঙালা বিভাগ। এ সময় চণ্ডীচরণ মুনশী ফোর্ট উইলিয়াম কলেজের বাংলা বিভাগে শিক্ষক হিসেবে যোগদান করেন। ১৮০৫ খ্রিস্টাব্দে ৪ঠা সেপ্টেম্বর তারিখে কলেজের কাউন্সিল অধিবেশনে উপস্থাপিত বাংলা-সংস্কৃত-মারাঠা ভাষার শিক্ষক তালিকায় চণ্ডীচরণ মুনশীর নাম লিপিবদ্ধ আছে। তাকে 'সার্টিফয়েড টীচার' হিসেবে উল্লেখ করা হযেছে। তার মাসিক বেতন ছিল ৩০ টাকা। চণ্ডীচরণ বিরচিত তোতা ইতিহাস এবং ভাগবদ্গীতাপাদটীকাঃ সংস্কৃত থেকে বাঙালায় অনূদিত এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো।  তোতা ইতিহাস প্রকৃতপক্ষে কাদির বখশ রচিত ফার্সি গল্পগ্রন্থ তুতিনামা-এর বঙ্গানুবাদ। ১৮০৪ তিনি এটি অনুবাদ করেন; এবং ১৮০৫ খ্রিস্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। পরে ১৮৮৫ সালে এটি লন্ডনে পুনর্মুদ্রিত হয়েছিল।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২১১,    তথ্যসূত্র    বহিঃসংযোগ   চণ্ডীচরণ মুনশী প্রণীত তোতা ইতিহাস   বিষয়শ্রেণী:১৮০৮-এ মৃত্যু বিষয়শ্রেণী:বাঙালি লেখক বিষয়শ্রেণী:ভারতীয় লেখক বিষয়শ্রেণী:লেখক
রবি হাঁসদা (জন্ম: ৯ জুন ১৯৯৯)  একজন ভারতীয় ফুটবলার যিনি বর্তমানে এআইএফএফ- এর শীতকালীন উদ্বোধনী ট্রান্সফার সেশনে লোনে মহামেডান এসসি- তে স্ট্রাইকার  হিসেবে খেলছেন।  ২০২৪-২৫ সন্তোষ ট্রফিতে জাতীয় খ্যাতি অর্জন করেন। এই প্রতিযোগিতায় তিনি সর্বাধিক গোলদাতা হন। তার নেতৃত্বে পশ্চিমবঙ্গ দল জয়ী হয়।   ক্লাব ক্যারিয়ার  রবি হাঁসদার ফুটবল যাত্রা শুরু হয় কাশীপুর সরস্বতী ক্লাব থেকে। পরবর্তীতে তিনি নংথাইমাই স্পোর্ট অ্যান্ড কালচারাল ক্লাব এবং রেইনবো অ্যাথলেটিক ক্লাবের হয়ে খেলেন। এরপর তিনি দুই বছরের চুক্তিতে ক্যালকাটা কাস্টমস ক্লাবে স্বাক্ষর করেন।  ২০২৪–২৫ সন্তোষ ট্রফিতে, হাঁসদা পশ্চিমবঙ্গ দলের এঅন্যতম গুরুত্বপূর্ণ খেলোয়াড় হয়ে ওঠেন। তিনি টুর্নামেন্টে রেকর্ড ১২টি গোল করেন, যা একটি দীর্ঘদিনের রেকর্ড ভেঙে দেয়। তার এই অসাধারণ পারফরম্যান্সের জন্য তিনি প্লেয়ার অফ দ্য চ্যাম্পিয়নশিপ পুরস্কার লাভ করেন।  এআইএফএফ- এর শীতকালীন ট্রান্সফার সেশনে হাঁসদাকে ধারে দলে নেয় ইন্ডিয়ান সুপার লিগের ক্লাব মহামেডান এসসি।  ইস্টবেঙ্গলের মতো কিছু বড় দলও আগ্রহ দেখিয়েছিল।   ব্যক্তিগত জীবন  রবি হাঁসদার জন্ম ১৯৯৯ সালের ৯ জুন পশ্চিমবঙ্গের পূর্ব বর্ধমান জেলার ভাতার ব্লকের মশারু গ্রামে।  তিনি একটি সাঁওতাল পরিবারে বড় হয়েছেন। হাঁসদার পরিবার আর্থিকভাবে খুব একটা সচ্ছল ছিল না। তাঁর বাবা সুলতান হাঁসদা ২০২৪ সালে হৃদরোগে আক্রান্ত হয়ে মারা যান। মা তুলসী হাঁসদা একজন ক্ষেতমজুর হিসেবে কাজ করেন।    সম্মাননা    রাজ্য  পশ্চিমবঙ্গ   সন্তোষ ট্রফি : ২০২৪–২৫  জাতীয় গেমসে স্বর্ণপদক: ২০২২    তথ্যসূত্র    বহিঃসংযোগ    AIFF-এ রবি হাঁসদা  বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ভারতীয় পুরুষ ফুটবলার বিষয়শ্রেণী:পশ্চিমবঙ্গের ফুটবলার বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
অনৌরথা মিন স (    ,; আনোয়াথা মিঁ সঅ, ১১ মে ১০১৪ – ১১ এপ্রিল ১০৭৭) পুগং রাজ্যের প্রতিষ্ঠাতা ছিলেন। বর্মী জাতির জনক হিসেবে বিবেচিত, অনৌরথা উচ্চ বার্মার শুষ্ক অঞ্চলে অবস্থিত একটি ছোট রাজ্যকে প্রথম বর্মী সাম্রাজ্যে পরিণত করেছিলেন যা আধুনিক বার্মার (মিয়ানমার) ভিত্তি তৈরি করেছিল। ঐতিহাসিকভাবে যাচাইযোগ্য বর্মী ইতিহাস শুরু হয় ১০৪৪ সালে পুগং সিংহাসনে তার আরোহণের মাধ্যমে।  অনৌরথা ইতিহাসে প্রথমবারের মতো সমগ্র ইরাবতী উপত্যকাকে একীভূত করেন এবং শান রাজ্য এবং আরাকান (রাখাইন) এর মতো প্রান্তিক অঞ্চলগুলিকে পুগঙদের আধিপত্যের অধীনে রাখেন। তিনি তনিন্থারী উপকূলরেখা এবং উচ্চ মেনাম উপত্যকায় খেমার সাম্রাজ্যের অগ্রযাত্রা সফলভাবে থামিয়ে দেন, যার ফলে পুগং দক্ষিণ-পূর্ব এশিয়ার মূল ভূখণ্ডের দুটি মহান রাজ্যের মধ্যে একটি হয়ে ওঠে।  একজন কঠোর নিয়মানুবর্তিতা হিসেবে, অনৌরথা বেশ কিছু গুরুত্বপূর্ণ সামাজিক, ধর্মীয় এবং অর্থনৈতিক সংস্কার বাস্তবায়ন করেছিলেন যা বর্মী ইতিহাসে স্থায়ী প্রভাব ফেলে। তার সামাজিক ও ধর্মীয় সংস্কারগুলি পরবর্তীতে আধুনিক বর্মী সংস্কৃতিতে বিকশিত হয়। একাধিক বন্ধিকা তৈরি করে, তিনি পুগঙের আশেপাশের অতিশুষ্ক, শুষ্ক অঞ্চলগুলিকে উচ্চ বার্মার প্রধান ধানের ভাণ্ডারে পরিণত করেছিলেন, যা পরবর্তী শতাব্দীগুলিতে ইরাবতী উপত্যকা এবং এর পরিধিতে আধিপত্য বিস্তারের জন্য উচ্চ বার্মাকে একটি স্থায়ী অর্থনৈতিক ভিত্তি প্রদান করেছিল। তিনি একটি শক্তিশালী প্রশাসনিক ব্যবস্থা দান করেন যা পরবর্তী সকল পুগং রাজা ১২৮৭ সালে রাজবংশের পতন পর্যন্ত অনুসরণ করেছিলেন। ইরাবতী উপত্যকার উপর পুগঙদের আধিপত্যের সাফল্য এবং দীর্ঘায়ু বর্মী ভাষা ও সংস্কৃতির উত্থানের ভিত্তি স্থাপন করে, উচ্চ বার্মায় বর্মী জাতিসত্তার বিস্তার ঘটায়।  অনৌরথার ঐতিহ্য আধুনিক বার্মার সীমানা ছাড়িয়ে অনেক দূরে ছড়িয়ে পড়েছিল। থেরবাদ বৌদ্ধধর্ম গ্রহণ এবং মহাযান রাজ্য খেমার সাম্রাজ্যের অগ্রগতি থামাতে তার সাফল্য, দক্ষিণ ও দক্ষিণ-পূর্ব এশিয়ার অন্যত্র পশ্চাদপসরণকারী বৌদ্ধ মৎসম্প্রদায়কে একটি অত্যন্ত প্রয়োজনীয় প্রশান্তির ব্যবস্থা এবং একটি নিরাপদ আশ্রয় প্রদান করে। পুগং রাজবংশের সাফল্যের ফলে ত্রয়োদশ এবং চতুর্দশ শতাব্দীতে ল্যান না (উত্তর থাইল্যান্ড), শ্যাম (মধ্য থাইল্যান্ড), ল্যান ষাং (লাওস) এবং খেমার সাম্রাজ্যে (কম্বোডিয়া) থেরবাদ বৌদ্ধধর্মের পরবর্তী বিকাশ সম্ভব হয়েছিল।  অনৌরথা বর্মী ইতিহাসের অন্যতম বিখ্যাত রাজা। তাঁর জীবনকাহিনী (কিংবদন্তি) বর্মী লোককাহিনীর একটি প্রধান অংশ এবং জনপ্রিয় সাহিত্য ও নাট্যাভিনয়ে পুনরাবৃত্ত হয়েছে।
জাহাঙ্গীর আলম একজন বাংলাদেশী সমাজবিজ্ঞানী। তিনি ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের বর্তমান উপাচার্য।  শিক্ষাজীবন জাহাঙ্গীর চট্টগ্রাম বিশ্ববিদ্যালয়ের সমাজবিজ্ঞান বিভাগ থেকে ১৯৮৮ সালে স্নাতক ও ১৯৮৯ সালে স্নাতকোত্তর ডিগ্রি লাভ করেন। তিনি থাইল্যান্ডের এশিয়ান ইনস্টিটিউট অব টেকনোলজি থেকে ১৯৯৯ সালে নগর পরিকল্পনা, ভূমি ও আবাসন উন্নয়ন বিষয়ে স্নাতকোত্তর এবং ২০১১ সালে গ্রামীণ ও আঞ্চলিক উন্নয়ন পরিকল্পনা বিষয়ে পিএইচডি ডিগ্রি অর্জন করেন।  কর্মজীবন জাহাঙ্গীর আলম ১৯৯৫ সালে শাহজালাল বিজ্ঞান ও প্রযুক্তি বিশ্ববিদ্যালয়ের সমাজবিজ্ঞান বিভাগে প্রভাষক হিসেবে শিক্ষকতা শুরু করেন। তিনি ১৯৯৮ সালে সহকারী অধ্যাপক হন। ২০০৩ সালে তিনি ঢাকা বিশ্ববিদ্যালয়ের সমাজবিজ্ঞান বিভাগে সহকারী অধ্যাপক হিসেবে যোগদান করেন। এরই ধারাবাহিকতায় তিনি ২০১২ সালে একই বিভাগের সহযোগী অধ্যাপক ও ২০২২ সালে অধ্যাপক পদে উন্নীত হন। ২০২৪ সালের ১৮ সেপ্টেম্বর তিনি জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ সেপ্টেম্বর আনুষ্ঠানিকভাবে দায়িত্ব গ্রহণ করেন।  গবেষণা ও প্রকাশনা দেশীয় ও আন্তর্জাতিক জার্নালে তার প্রায় ২ ডজন গবেষণা প্রবন্ধ প্রকাশিত হয়েছে। এছাড়া তিনি ২টি বইয়ের রচয়িতা।  তথ্যসূত্র   বহিঃসংযোগ   আরটিভিতে প্রদত্ত জাহাঙ্গীর আলমের সাক্ষাৎকার  বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
শেখ আব্দুর রহমান বাংলাদেশের বাগেরহাট জেলার রাজনীতিবিদ ও মুক্তিযোদ্ধা। তিনি তৎকালীন খুলনা-২ ও বাগেরহাট-২ আসনের সংসদ সদস্য ছিলেন।   প্রাথমিক জীবন  শেখ আব্দুর রহমান বাগেরহাট জেলায় জন্মগ্রহণ করেন।   রাজনৈতিক জীবন  শেখ আব্দুর রহমান  একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে খুলনা-২ আসন থেকে ও ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে বাগেরহাট-২ আসন থেকে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির মনোনয়ন নিয়ে বাগেরহাট-২ আসন থেকে পরাজিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাগেরহাট জেলার রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
মদনপুরা বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।   আয়তন  মদনপুরা ইউনিয়নের আয়তন ৫,৭০২ একর।   প্রশাসনিক কাঠামো  মদনপুরা ইউনিয়ন বাউফল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মদনপুরা ইউনিয়নের মোট জনসংখ্যা ১৬,৮২৪ জন। এর মধ্যে পুরুষ ৭,৭৯৮ জন এবং মহিলা ৯,০২৬ জন। মোট পরিবার ৩,৭৬৮টি।   শিক্ষা  ২০১১ সালের আদমশুমারি অনুযায়ী মদনপুরা ইউনিয়নের সাক্ষরতার হার ৫৫.৫%।   আরও দেখুন   বাউফল উপজেলা  বাউফল থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:বাউফল উপজেলার ইউনিয়ন
বাদী গীত হল ভারতের পশ্চিমবঙ্গের রাঢ় অঞ্চলের কৃষিজীবী মানুষদের দীর্ঘকাল ধরে প্রচলিত একপ্রকার দলবদ্ধ গান বা গানের লড়াই। বাদী গীতে নারী-পুরুষের দেহপ্রসঙ্গ নিয়ে কৃষির অনুষঙ্গে জমির উর্বরাশক্তি বৃদ্ধির অনুরূপ জাদুবিশ্বাস পাওয়া যায়। পশ্চিমবঙ্গের বাঁকুড়া, পূর্ব ও পশ্চিম মেদিনীপুর প্রভৃতি অঞ্চলে প্রচলিত ছিল।  বৈশিষ্ট্য রাঢ় অঞ্চলের কৃষকরা জমিতে ধান রুইবার সময় কৃষিকাজের সাথে নারী ও পুরুষের দেহ ও যৌন প্রসঙ্গের অবতারণা ঘটিয়ে এই গান বাঁধতেন; দুইপক্ষ গানের সহযোগে বাদ-বিবাদ করতেন। এর পিছনে কৃষির সাথে আদিম উর্বরাশক্তির বিশ্বাসের যোগসূত্র মেলে— বাদী গীতের মাধ্যমে 'মানবজমি' ও 'ধানজমি' উভয়েরই আবাদ করে গৃহস্থ কৃষক মহার্ঘ ফসল ফলাতে চায়।  জমিতে বাদীর লড়াই যত বেশি হবে, ফসল তত ভালো হবে— এটিই ছিল তাদের বিশ্বাস। এই গানে প্রাপ্তবয়স্ক পুরুষেরাই কেবল অংশ নিতেন, মহিলা ও ছোটদের এতে প্রবেশ নিষিদ্ধ ছিল। বর্তমানে পরিবেশ ও কৃষিশিক্ষার বিস্তার ঘটায় এই গানেরও প্রচলন উঠে গেছে।  তথ্যসূত্র  বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:পল্লীগীতি বিষয়শ্রেণী:বাংলার সংস্কৃতি
খলিলুর রহমান চৌধুরী রফি বাংলাদেশের হবিগঞ্জ জেলার রাজনীতিবিদ ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।   প্রাথমিক জীবন  খলিলুর রহমান চৌধুরী হবিগঞ্জ জেলায় জন্মগ্রহণ করেন।   রাজনৈতিক জীবন  খলিলুর রহমান চৌধুরী জাতীয় পার্টির কেন্দ্রীয় সাবেক যুগ্ম মহাসচিব ও হবিগঞ্জ জেলা সভাপতি ছিলেন। এর পর তিনি বিএনপিতে যোগদান করেন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-১ (নবীগঞ্জ-বাহুবল) থেকে সংসদ সদস্য নির্বাচিত হয়েছিলেন। তিনি জুন ১৯৯৬ সালের সপ্তম জাতীয় নির্বাচনে একই আসন থেকে পরাজিত হয়েছিলেন।   মৃত্যু  খলিলুর রহমান চৌধুরী রাফি ২২ জুন ২০১৩ সালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০১৩-এ মৃত্যু বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:পঞ্চম জাতীয় সংসদ সদস্য
নবদুর্গার চতুর্থ রূপ কুষ্মাণ্ডা। নবরাত্রি উৎসবের চতুর্থ দিনে তার পূজা করা হয়। দেবীর এইরকম অদ্ভুত নাম কেন? ‘কু’ শব্দের অর্থ কুৎসিত এবং ‘উষ্মা’ শব্দের অর্থ ‘তাপ’; ‘কুষ্মা’ শব্দের অর্থ তাই ত্রিতাপ বা দুঃখ–দেবী জগতের দুঃখ গ্রাস করে নিজের উদরে ধারণ করেন, তাই তার নাম ‘কুষ্মাণ্ডা’। স্বামী অচ্যুতানন্দের ভাষায়, “যেমন মহাদেব সমুদ্রমন্থনের সময় সমস্ত হলাহল পান করে নীলকণ্ঠ হয়েছেন, তেমনি জগজ্জননী দুর্গা আদ্যাশক্তি জগতের সর্বপ্রকার জ্বালা-যন্ত্রণার হাত থেকে সন্তানদের সর্বদা রক্ষা করতে করুণায় দ্রবীভূত হয়ে স্বেচ্ছায় সব তাপ নিজের শরীরে গ্রহণ করেন। দূরিতবারিণী–‘ত্রিতাপহারিণী’ মায়ের নাম তাই কুষ্মাণ্ডা।” দেবী কুষ্মাণ্ডা ত্রিনেত্রা অষ্টভুজা –তাঁর ডান দিকের চার হাতে থাকে যথাক্রমে পদ্ম, বাণ, ধনুক ও কমণ্ডলু; এবং বাঁদিকের চার হাতে থাকে যথাক্রমে চক্র, গদা, অমৃতপূর্ণ রুধিরাপ্লুত ঘট ও জপমালা। তাঁর বাহন সিংহ (কাশীতে বাঘ)। দেবীর বিস্তৃত ধ্যানমন্ত্র:  নবরাত্রির চতুর্থ দিনে সাধক তাঁর মনকে অনাহত চক্রে রেখে দেবী কুষ্মাণ্ডার পূজা করেন। দেবীর পূজায় রোগশোক দূরীভূত হয়; ভক্ত আয়ু, যশ, বল ও আরোগ্য লাভ করেন। মনে করা হয়, দেবী কুষ্মাণ্ডা অল্প পূজাতেই সন্তুষ্ট হন। তাঁর পূজায় কুষ্মাণ্ড (কুমড়ো) বলি দেওয়ার রীতি আছে। কাশীতে দেবী কুষ্মাণ্ডার মন্দির বিখ্যাত। কাশীতে তিনি দুর্গা নামেই সমধিক পরিচিতা। তিনি কাশীর দক্ষিণ দিকের রক্ষয়িত্রী। কাশীখণ্ড-এ রয়েছে, অসি নদীর সঙ্গমস্থলে কুষ্মাণ্ডার অধিষ্ঠান। দেবীর মন্দিরটি বেশ বড়ো ও বহুচূড়াবিশিষ্ট। লাল পাথরের তৈরি সুদৃশ্য এই মন্দিরের কাছেই কাশীর বিখ্যাত তীর্থ দুর্গাকুণ্ড। এই মন্দিরে হিন্দুধর্মে অবিশ্বাসীদের প্রবেশ নিষিদ্ধ। মূল মন্দিরের গর্ভগৃহে দেবী কুষ্মাণ্ডার পশ্চিমমুখী দুই হাত উঁচু বিগ্রহটি অবস্থিত। কাশীতে একমাত্র এই মন্দিরেই নিয়মিত বলিদান হয় (এছাড়া কালরাত্রি মন্দিরে বছরে একবার বলি হয়)। শারদীয়া ও বাসন্তী নবরাত্রির চতুর্থীর দিন এই মন্দিরে প্রচুর ভক্তসমাগম হয়।   তথ্যসূত্র   বিষয়শ্রেণী:নবদুর্গা বিষয়শ্রেণী:পার্বতীর রূপ বিষয়শ্রেণী:সৃষ্টিকর্তা দেবী
ইয়াজনি নাশিদা (জন্ম ৮ সেপ্টেম্বর ১৯৭৭) একজন মালদ্বীপের মাঝারি পাল্লার দৌড়বিদ । তিনি ১৯৯৬ গ্রীষ্মকালীন অলিম্পিকে মহিলাদের ৮০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:এশিয়ান গেমসে মালদ্বীপের প্রতিযোগী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মালদ্বীপের অলিম্পিক মল্লক্রীড়াবিদ বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিলাইছড়ি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।   আয়তন  বিলাইছড়ি ইউনিয়নের আয়তন ২১,১২০ একর (৮৫.৪৭ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৮,৬৬৩জন। এর মধ্যে ৭,১২৪জন বৌদ্ধ, ৯২৬জন মুসলিম, ৩৬৯জন খ্রিস্টান ও ২৪৪জন হিন্দু।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  বিলাইছড়ি উপজেলার পশ্চিমাংশে বিলাইছড়ি ইউনিয়নের অবস্থান। বিলাইছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে কেংড়াছড়ি ইউনিয়ন, পূর্বে জুরাছড়ি উপজেলার মৈদং ইউনিয়ন, দক্ষিণ-পূর্বে ফারুয়া ইউনিয়ন, দক্ষিণ-পশ্চিমে রাজস্থলী উপজেলার ঘিলাছড়ি ইউনিয়ন এবং পশ্চিমে কাপ্তাই উপজেলার কাপ্তাই ইউনিয়ন অবস্থিত।   প্রশাসনিক কাঠামো  বিলাইছড়ি ইউনিয়ন বিলাইছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:  কিলাছড়ি  কুতুবদিয়া  দীঘলছড়ি  ধুপশীল  ধুপ্যাচর  পাংখোয়াপাড়া  বল্লালছড়া  বিলাইছড়ি মোন পাড়া  শুক্করছড়ি  সাক্রাছড়ি   শিক্ষা ব্যবস্থা  বিলাইছড়ি ইউনিয়নের সাক্ষরতার হার ৫০.২৭%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  বিলাইছড়ি উচ্চ বিদ্যালয়  নিম্ন মাধ্যমিক বিদ্যালয়  পাংখোয়াপাড়া নিম্ন মাধ্যমিক বিদ্যালয়  প্রাথমিক বিদ্যালয়  কুতুবদিয়া সরকারি প্রাথমিক বিদ্যালয়  দীঘলছড়ি সরকারি প্রাথমিক বিদ্যালয়  ধুপশীল সরকারি প্রাথমিক বিদ্যালয়  পাংখোয়াপাড়া সরকারি প্রাথমিক বিদ্যালয়  বল্লালছড়া সরকারি প্রাথমিক বিদ্যালয়  বিলাইছড়ি বাজার মডেল সরকারি প্রাথমিক বিদ্যালয়  শুক্করছড়ি সরকারি প্রাথমিক বিদ্যালয়  সাক্রাছড়ি সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41410&union=01  বাঙ্গাল কাটা সরকারি প্রথমিক বিদ্যালয়   যোগাযোগ ব্যবস্থা  বিলাইছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।   খাল ও নদী  বিলাইছড়ি ইউনিয়নের মধ্য দিয়ে প্রবাহিত হচ্ছে রাইংখ্যং নদী। এছাড়া এ ইউনিয়নের উত্তরাংশে রয়েছে কাপ্তাই হ্রদ।   হাট-বাজার  বিলাইছড়ি ইউনিয়নের প্রধান হাট-বাজার হল বিলাইছড়ি বাজার।   দর্শনীয় স্থান   কাপ্তাই হ্রদ  দীঘলছড়ি ব্রীজ   উল্লেখযোগ্য ব্যক্তিত্ব    জনপ্রতিনিধি   বর্তমান চেয়ারম্যান: সুনীল কান্তি দেওয়ান   আরও দেখুন   বিলাইছড়ি উপজেলা  বিলাইছড়ি থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:বিলাইছড়ি উপজেলার ইউনিয়ন
alt=Panorama of Trevi fountain 2015.jpg|থাম্ব|400x400পিক্সেল|ত্রেভি ফোয়ারা ত্রেভি ফোয়ারা (ইতালীয় ভাষা: Fontana di Trevi, ইংরেজি ভাষায়: Trevi Fountain) ইতালির রাজধানী রোমে অবস্থিত একটি ফোয়ারা। এটি রোম শহরের বৃহত্তম বারোক (আনুমানিক ১৬০০ সালের দিকে যে শৈল্পিক রেনেসাঁ শুরু হয়েছিল) ফোয়ারা এবং পৃথিবীর সবচেয়ে সুন্দর ফোয়ারাগুলোর একটি হিসেবে খ্যাত। স্থানীয় লোককাহিনী  অনুযায়ী কথিত আছে যে কেউ এই ফোয়ারায় পয়সা ফেললে সে আবার কোন না কোনদিন রোমে ফিরে আসবে। ত্রেভি শব্দটি এসেছে ইতালীয় শব্দ "ত্রে" এবং "ভিয়া"-র সংক্ষিপ্ত রূপ হিসেবে যার অর্থ "তিন রাস্তা"।TREVIFOUNTAIN.NET  - রোমের ত্রেভি ফোয়ারা বিষয়ক দাপ্তরিক ওয়েবসাইট   ইতিহাস  প্রাচীন রোমের একটি কৃত্রিম জলপ্রণালীর শেষ প্রান্তটি সাধারণের সামনে দর্শনীয়ভাবে তুলে ধরার জন্য সে প্রান্তে প্রথমে ত্রেভি ফোয়ারা তৈরি করা হয়েছিল। সেই প্রাচীন রোমান জলপ্রণালীর নাম ছিল ভির্গো, যার অর্থ কুমারী। ১৯ খ্রিস্টপূর্বাব্দের দিকে রোমান সম্রাট আউগুস্তুসের প্রিয় এক জেনারেলের কন্যার স্বামী মার্কুস ভিপসানিয়ুস আগ্রিপ্পা জলপ্রণালীটি তৈরি করেছিলেন যার দৈর্ঘ্য ছিল ২১ কিলোমিটার যার ১৯ কিলোমিটারই ছিল মাটির নিচে। পানথেওনের নিকটে আগ্রিপ্পার হাতেই নির্মিত তাপীয় স্নানঘরে পানি সরবরাহের জন্যই তিনি প্রণালীটি বানিয়েছিলেন। ত্রেভি নির্মাণের আগেই অবশ্য প্রণালীটির শেষ প্রান্তে একটি ফোয়ারা ছিল। সেক্সতুস ইউলিয়ুস ফ্রন্তিনুসের বই De aquaductibus Romae commentarius অনুসারে জলপ্রণালীর নাম রাখা হয়েছিল একজন কুমারী নারীর নামে, রোমান সৈন্যরা তৃষ্ণার্ত ও দুর্বল অবস্থায় যার দেখা পেয়েছিল। কুমারী মেয়েটি তাদেরকে কাছের একটি পানির উৎসে পথ দেখিয়ে নিয়ে গিয়েছিল। উৎসটি ছিল তিবুর্তিনা ও কোল্লাতিনা রাস্তা দুটির মধ্যবর্তী স্থানে। দুটো রাস্তাই রোমে এসে শেষ হয়। এই উৎসটি এখনও ধারাজলের পানি সরবরাহ করে।  ৪র্থ শতাব্দীতে রোম শহরে ১৩৫২টি ফোয়ারা ছিল। ৫৩৭ সালে অস্ট্রোগথ রাজা ভিতিগিসের আক্রমণে ভির্গো জলনালীর কিছুটা ক্ষতি হয়। বর্বর বাহিনীর আত্রমণে এক সময় নালীটি পরিত্যক্ত হয়ে যায় এবং মধ্যযুগের আগে এর আর কোন সংস্কার করা হয়নি। ইউরোপীয় রেনেসাঁর প্রথম দিকেই পোপরা সবগুলো জলনালীর শেষ প্রান্ত পুনরায় সংস্কার করে প্রদর্শনীর ব্যবস্থা করেন।   তথ্যসূত্র   বিষয়শ্রেণী:রোমের দর্শনীয় স্থান বিষয়শ্রেণী:রোমান প্রত্নতত্ত্ব বিষয়শ্রেণী:দেবতার ভাস্কর্য
জেমস মিল (১৭৭৩-১৮৩৬),তাঁর দ্য হিস্ট্রি অব ব্রিটিশ ইন্ডিয়া (১৮১৭) গ্রন্থে, ভারতের ইতিহাসের তিনটি পর্যায়ক্রম করেছেন, যেমন হিন্দু, মুসলিম ও ব্রিটিশ সভ্যতা। এই যুগকরণ, ভ্রান্ত ধারনা বৃদ্ধির জন্য সমালোচিত হয়েছে। আরেকটি যুগকরণ হল "প্রাচীন, ধ্রুপদী, মধ্যযুগীয় এবং আধুনিক সময়ের" মধ্যে বিভাগ। স্মার্ট এবং মাইকেলস মনে হয়  মিল-এর যুগকরণ অনুসরণ করেছেন, যেখানে ফ্লাড এবং মুয়েস "প্রাচীন, ধ্রুপদী, মধ্যযুগীয় এবং আধুনিক সময়সীমার" অনুসরণ করেছেন।  বিভিন্ন যুগকে "ধ্রুপদী হিন্দুধর্ম" হিসেবে মনোনীত করা হয়:   স্মার্ট ১০০০ খ্রিষ্টপূর্বাব্দ এবং ১০০ খ্রীষ্টাব্দের মধ্যের সময়কে "প্রাকধ্রুপদ" বলেন। এটা উপনিষদ্ এবং ব্রহ্মতত্ত্ব, জৈনধর্ম ও বৌদ্ধধর্ম-এর জন্য গঠনমূলক সময়। স্মার্ট-এর মতে, "ধ্রুপদী যুগ" ১০০ থেকে ১০০০ খ্রীষ্টাব্দ স্থায়ী হয়, এবং ভারতের "ধ্রুপদী হিন্দুধর্ম" প্রস্ফুটিত হওয়া এবং মহাযান-বৌদ্ধধর্ম-এর বিকাশ ও ক্ষয় সমানুপাতিক।  মাইকেলস-এর মতে, ৫০০ খ্রিষ্টপূর্বাব্দ এবং ২০০ খ্রিষ্টপূর্বাব্দের মধ্যের কাল একটি "তপস্বী সংস্কারবাদ" যুগ, যেখানে ২০০ খ্রিষ্টপূর্বাব্দ এবং ১১০০ খ্রীষ্টাব্দের মধ্যের যুগ "ধ্রুপদী হিন্দুধর্ম"-এর সময়, যেহেতু "বৈদিকধর্ম এবং হিন্দুধর্মের মধ্যে একটি সন্ধিক্ষণ" আছে।  মুয়েস এক দীর্ঘ যুগ পরিবর্তনের পার্থক্য করেন, যেমন ৮০০ খ্রিষ্টপূর্বাব্দ এবং ২০০ খ্রিষ্টপূর্বাব্দ, যা তিনি "ধ্রুপদী যুগ" বলেন। মুয়েস-এর মত অনুযায়ী, হিন্দুধর্মের কিছু মৌলিক ধারণা, যেমন কর্মবাদ, পুনর্জন্মবাদ ও "আত্মউদ্বোধন এবং রূপান্তর", বৈদিকধর্মে যা বিদ্যমান ছিল না, এই সময় বিকশিত হয়।   স্মার্ট মাইকেলস(আনুপূর্বিক) মাইকেলস(বিস্তারিত) মুয়েস ফ্লাড সিন্ধু সভ্যতা এবং বৈদিক যুগ(৩০০০ – ১০০০ খ্রিষ্টপূর্বাব্দ) প্রাকবৈদিক ধর্ম(১৭৫০ খ্রিষ্টপূর্বাব্দ পর্যন্ত) প্রাকবৈদিক ধর্ম(১৭৫০ খ্রিষ্টপূর্বাব্দ পর্যন্ত) সিন্ধু সভ্যতা(৩৩০০ – ১৪০০ খ্রিষ্টপূর্বাব্দ) সিন্ধু সভ্যতা(২৫০০ থেকে ১৫০০ খ্রিষ্টপূর্বাব্দ) বৈদিকধর্ম(১৭৫০ – ৫০০ খ্রিষ্টপূর্বাব্দ) প্রারম্ভিক বৈদিক যুগ(১৭৫০ – ১২০০ খ্রিষ্টপূর্বাব্দ) বৈদিক যুগ(১৬০০ – ৮০০ খ্রিষ্টপূর্বাব্দ) বৈদিক যুগ(১৫০০ – ৫০০ খ্রিষ্টপূর্বাব্দ) মধ্য বৈদিক যুগ(১২০০ খ্রিষ্টপূর্বাব্দ থেকে) প্রাকধ্রুপদী যুগ(১০০০ খ্রিষ্টপূর্বাব্দ – ১০০ খ্রিষ্টাব্দ) অন্তিম বৈদিক যুগ(৮৫০ খ্রিষ্টপূর্বাব্দ থেকে) ধ্রুপদী যুগ(৮০০ – ২০০ খ্রিষ্টপূর্বাব্দ) তপস্বী সংস্কারবাদ(৫০০ – ২০০ খ্রিষ্টপূর্বাব্দ) তপস্বী সংস্কারবাদ(৫০০ – ২০০ খ্রিষ্টপূর্বাব্দ) মহাকাব্য এবং পৌরাণিক যুগ(৫০০ খ্রিষ্টপূর্বাব্দ থেকে ৫০০ খ্রিষ্টাব্দ) ধ্রুপদী হিন্দুধর্ম(২০০ খ্রিষ্টপূর্বাব্দ – ১১০০ খ্রিষ্টাব্দ) প্রাকধ্রুপদী হিন্দুধর্ম(২০০ খ্রিষ্টপূর্বাব্দ – ৩০০ খ্রিষ্টাব্দ) মহাকাব্য এবং পৌরাণিক যুগ(২০০ খ্রিষ্টপূর্বাব্দ – ৫০০ খ্রিষ্টাব্দ) ধ্রুপদী যুগ(১০০ – ১০০০ খ্রিষ্টাব্দ) "স্বর্ণযুগ" (গুপ্ত সাম্রাজ্য)(৩২০ – ৬৫০ খ্রিষ্টাব্দ) ধ্রুপদোত্তর হিন্দুধর্ম(৬৫০–১১০০ খ্রিষ্টাব্দ) মধ্যযুগীয় এবং পুরাণোত্তর যুগ(৫০০ – ১৫০০ খ্রিষ্টাব্দ) মধ্যযুগীয় এবং পুরাণোত্তর যুগ(৫০০ – ১৫০০ খ্রিষ্টাব্দ) হিন্দু মুসলমান সভ্যতা(১০০০ – ১৭৫০ খ্রিষ্টাব্দ) মুসলমান শাসন এবং "হিন্দুধর্মের সম্প্রদায়সমূহ"(১১০০ – ১৮৫০ খ্রিষ্টাব্দ) মুসলমান শাসন এবং "হিন্দুধর্মের সম্প্রদায়সমূহ"(১১০০ – ১৮৫০ খ্রিষ্টাব্দ) আধুনিক যুগ(১৫০০ খ্রিষ্টাব্দ থেকে বর্তমানকাল) আধুনিক যুগ(১৫০০ খ্রিষ্টাব্দ থেকে বর্তমানকাল) আধুনিক যুগ(১৭৫০ খ্রিষ্টাব্দ – বর্তমানকাল) আধুনিক হিন্দুধর্ম(১৮৫০ খ্রিষ্টাব্দ থেকে) আধুনিক হিন্দুধর্ম(১৮৫০ খ্রিষ্টাব্দ থেকে)পাদটীকা  তথ্যসূত্র  উত্‍স
রোবট সংবিধান হল অটোআরটির একটি নিরাপত্তা নিয়ম সেট যা গুগল ডিপমাইন্ড ২০২৪ সালের জানুয়ারিতে তার এআই পণ্যগুলির জন্য নির্ধারণ করেছিল। এই নিয়মগুলি আসিমভের রোবোটিক্সের তিনটি সূত্র দ্বারা অনুপ্রাণিত। এই নিয়মগুলি সহায়ক রোবটগুলির অন্তর্নিহিত বৃহৎ ভাষার মডেলগুলিতে প্রয়োগ করা হয়। ১ নম্বর নিয়ম হল একটি রোবট কখনও "মানুষের ক্ষতি করতে পারবে না"।   তথ্যসূত্র   বিষয়শ্রেণী:গুগল বিষয়শ্রেণী:কৃত্রিম সাধারণ বুদ্ধিমত্তার কারণে অস্তিত্বের ঝুঁকি